
     คำสั่งองค์การบริหารส่วนตำบลตะแพน
  ที่    311  /2552
  เรื่อง  การแบ่งงานและการมอบหมายหน้าที่ภายในสำนักปลัด องค์การบริหารส่วนตำบลตะแพน
******************


อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 (และที่แก้ไขเพิ่มเติม ฉบับ 5 พ.ศ. 2546 พระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างแบ่งส่วนราชการ วิธีการบริหารและการปฏิบัติงานของพนักงานส่วนตำบล และกิจการอันเกี่ยวกับการบริหารงานบุคคลในองค์การบริหารส่วนตำบล ข้อ 9 เรื่องการแบ่งงานภายในสำนักปลัด องค์การบริหารส่วนตำบลตะแพน โดยขอแจ้งการมอบหมายหน้าที่การงานและความรับผิดชอบของแต่ละคนภายในสำนักปลัด เพื่อให้เกิดความชัดเจนในการปฏิบัติงาน ดังนี้


มอบหมายให้ นายภรศักดิ์   เที่ยงธรรม ตำแหน่ง ปลัดองค์การบริหารส่วนตำบล(นักบริหารงานองค์การบริหารส่วนตำบล) เป็นหัวหน้าผู้รับผิดชอบเกี่ยวกับการปฏิบัตตามนโยบายของแผนงานที่สภาองค์การบริหารส่วนตำบลเป็นผู้กำหนด ให้สอดคล้องกับกฎหมายนโยบายของรัฐบาล และแผนพัฒนาเศรษฐกิจและสังคมของประเทศ ให้คำปรึกษา และเสนอความเห็นต่อคณะกรรมการ หรือคณะกรรมการที่เกี่ยวข้องกับงานภายในหน้าที่และความรับผิดชอบ ปกครองบังคับบัญชาพนักงานส่วนตำบลและลูกจ้างในองค์การบริหารส่วนตำบลตะแพน และการบริหารงานบุคคลของ อบต.ทั้งหมด รับผิดชอบงานประจำทั่วไปขององค์การบริหารส่วนตำบลทั้งหมด ปฏิบัติงานเกี่ยวกับการพิจารณา ทำความเห็น สรุปรายงาน เสนอแนะ และดำเนินการเกี่ยวกับการอนุญาตต่าง ๆ ที่เป็นอำนาจหน้าที่ขององค์การบริหารส่วนตำบล การจัดตั้ง ยุบหรือเปลี่ยนแปลงเขตองค์การบริหารส่วนตำบล การป้องกันและระงับอัคคีภัย การพัฒนาส่งเสริมอาชีพ การทะเบียน การศึกษา การเลือกตั้ง งานเลขานุการสภาองค์การบริหารส่วนตำบลและปฏิบัติหน้าที่อื่นที่เกี่ยวข้อง 
1.  งานบริหารงานทั่วไป
1.1  นายภรศักดิ์   เที่ยงธรรม  นักบริหารงานองค์การบริหารส่วนตำบล  รักษาราชการแทนหัวหน้าสำนักปลัด รับผิดชอบในการปฏิบัตงาน โดยมี นางอำนวย   อินทร์ปาน พนักงานธุรการ เป็นผู้ช่วยเหลือ โดยมีหน้าที่ดังนี้

1.  ควบคุมการตรวจสอบการทำงานและแก้ไขปัญหาข้อขัดข้องในการปฏิบัติงานต่าง ๆ ของพนักงานส่วนตำบล ลูกจ้างประจำและพนักงานจ้างของสำนักงานปลัด ก่อนเสนอปลัดองค์การบริหารส่วนตำบล

2  งานการพาณิชย์  งานรัฐพิธี

3.  การตราข้อบัญญัติองค์การบริหารส่วนตำบล

4.  งานเกี่ยวกับการรับ-ส่ง ลงทะเบียนหนังสือ เก็บและค้นหาหนังสือ รวบรวมข้อมูล ร่าง โต้ตอบ บันทึก ย่อเรื่อง คัดสำเนา พิมพ์ ตรวจทานหนังสือ

5.  การจัดประชุมสภาท้องถิ่น

6. งานตรวจสอบภายใน

7. งานจัดเตรียมและให้บริการเรื่องสถานที่ วัสดุ อุปกรณ์ ช่วยติดต่อและอำนวยความสะดวกต่าง ๆ และปฏิบัติหน้าที่อื่นที่เกี่ยวข้อง 

1.2  นายกมลกฤตติ์  คงจันทร์  บุคลากร มีหน้าที่ในการรับผิดชอบดังต่อไปนี้

1.  ควบคุมดูแลและรับผิดชอบเกี่ยวกับงานบริหารงานบุคคลของพนักงานส่วนตำบลลูกจ้างประจำและพนักงานจ้างขององค์การบริหารส่วนตำบล

2.  ควบคุมและรับผิดชอบงานสวัสดิการของพนักงานส่วนตำบลลูกจ้างประจำและพนักงานจ้างขององค์การบริหารส่วนตำบล

3.  การพัฒนาบุคลากร เช่น การฝึกอบรม การประชุมสัมมนา พนักงานส่วนตำบล ลูกจ้างประจำ พนักงานจ้าง คณะผู้บริหารและสมาชิกสภาท้องถิ่น

4.  งานเกี่ยวกับพระราชทานเครื่องราชอิสริยาภรณ์และเครื่องราชย์ต่าง ๆ ของพนักงานส่วนตำบล ลูกจ้างประจำ พนักงานจ้าง คณะผู้บริหารและสมาชิกสภาท้องถิ่น

5.  งานเกี่ยวกับการประเมินผลการปฏิบัติงานประจำปี

6.  งานบรรจุ แต่งตั้ง โอน ย้าย และเลื่อนระดับพนักงานส่วนตำบล

7.  จัดทำทะเบียนประวัติการรับราชการ การดำเนินการเกี่ยวกับการออกจากราชการ

1.3  นางดวงนภา   แก้วขุนทอง  เจ้าพนักงานพัฒนาชุมชน มีหน้าที่ในการรับผิดชอบดังต่อไปนี้

ปฏิบัติงานขั้นต้นที่เกี่ยวกับงานพัฒนาชุมชน ภายใต้การกำกับตรวจสอบโดยทั่วไป หรือตามคำสั่งหรือแบบ หรือแนวทางปฏิบัติที่มีอยู่อย่างกว้าง ๆ และปฏิบัติหน้าที่อื่นตามที่ได้รับมอบหมาย

ลักษณะงานที่ปฏิบัติเป็นเจ้าหน้าที่ขั้นต้นปฏิบัติงานค่อนข้างยากเกี่ยวกับงานพัฒนาชุมชนตามที่ได้รับมอบหมาย เช่น สำรวจข้อมูลเบื้องต้นในเขตพัฒนาชุมชน เพื่อจัดทำแผนงานดำเนินการ และสนับสนุนให้มีการวมมกลุ่มของประชาชนประเภทต่าง ๆ แสวงหาผู้นำท้องถิ่นเพื่อช่วยเหลือ เป็นผู้นำและที่ปรึกษากลุ่มในการพัฒนาชุมชน ในท้องถิ่นของตน ดูแลส่งเสริมประชาชนให้มีความสนใจ ความเข้าใจและความคิดริเริ่มในการพัฒนาชุมชนในท้องถิ่นตน ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนาชุมชน เพื่อเพิ่มผลผลิตและ
เพิ่มรายได้ต่อครอบครัวในด้านการเกษตรและอุตสาหกรรมในครัวเรือน อำนวยความสะดวกและประสานงานกับหน่วยงานอื่นที่เกี่ยวข้อง เพื่อช่วยเหลือประชาชนในท้องถิ่นทุกด้าน ติดตามผลงานจัดทำรายงานต่าง ๆ และปฏิบัติหน้าที่อื่นที่เกี่ยวข้อง


1.4  นายวิรัช   เยาดำ  นักการภารโรง เป็นผู้ช่วยในการปฏิบัติหน้าที่



1.4.1  งานดูและรักษาความสะอาดสำนักงานองค์การบริหารส่วนตำบลและบริเวณโดยรอบ



1.4.2  งานจัดเตรียมสถานที่ในงานพิธีกรรมต่าง ๆ ขององค์การบริหารส่วนตำบล



1.4.3  งานรับ- ส่งหนังสือ เดินหนังสือในสำนักงานและนอกสถานที่และปฏิบัติงานอื่นใด ซึ่งมิใช่งานเกี่ยวกับการหนังสือหรือวิชาชีพ



1.4.4  งานอื่น ๆ ที่เกี่ยวข้องและปฏิบัติงานตามที่ผู้บังคับบัญชามอบหมาย


1.5  นายประจวบ  ยกแก้ว  พนักงานขับเครื่องจักกลขนาดเบา มีหน้าที่ดังนี้



ขับเครื่องจักรกลขนาดเบา ตลอดจนบำรุงรักษาและแก้ไขข้อขัดข้องเล็ก ๆ น้อย ๆ ของเครื่องจักรกลขนาดเบา หรือปฏิบัติงานอื่นใดที่เกี่ยวข้องและปฏิบัติงานตามที่ผู้บังคับบัญชามอบหมาย


1.6  นายกรภัทร์  ชัยสุวรรณ  คนงานทั่วไป มีหน้าที่ดังนี้



ปฏิบัติงานที่ต้องใช้แรงงานทั่วไป  และปฏิบัติงานตามที่ผู้บังคับบัญชามอบหมาย

2.  งานนโยบายและแผน มี นายวีระศักดิ์   ศรีสมโภชน์   เจ้าหน้าที่วิเคราะห์นโยบายและแผน เป็นผู้รับผิดชอบ 


ปฏิบัติงานเกี่ยวกับการวิเคราะห์นโยบายและการวางแผน ซึ่งมีลักษณะงานที่ปฏิบัติเกี่ยวกับการศึกษา วิเคราะห์ วิจัย ประสานแผน ประมวลแผน พิจารณาเสนอแนะ เกี่ยวกับนโยบายและเป้าหมายของ อบต. รวมถึงประเด็นปัญหาทางเศรษฐกิจ การเมือง และสังคม ทั้งในตำบลและต่างตำบล เพื่อประกอบการกำหนดนโยบาย จัดทำแผนหรือโครงการขององค์การบริหารส่วนตำบล และบันทึกข้อมูลต่าง ๆ รวมถึงงานอื่น ๆ ที่เกี่ยวข้องหรือตามที่ได้รับมอบหมาย

3.  งานกฎหมายและคดี มี นายภรศักดิ์   เที่ยงธรรม  ปลัดองค์การบริหารส่วนตำบล เป็นผู้รับผิดชอบ มีหน้าที่ดังต่อไปนี้


3.1  งานจัดทำข้อบัญญัติ ตามกฎหมาย ระเบียบ ข้อบังคับองค์การบริหารส่วนตำบล


3.2  งานดำเนินการรับและดำเนินงานเรื่องร้องเรียน-ร้องทุกข์


3.3  งานจัดทำทะเบียนเรื่องร้องเรียน-ร้องทุกข์


3.4  งานดำเนินการเกี่ยวกับทางแพ่งคดีแพ่ง คดีอาญา และทางวินัยของพนักงานส่วนตำบล ลูกจ้างประจำและพนักงานจ้างในสังกัดองค์การบริหารส่วนตำบลและคดีความต่าง ๆ ขององค์การบริหารส่วนตำบล


3.5  งานอื่น ๆ ที่เกี่ยวข้องที่ได้รับมอบหมาย
4.  งานป้องกันและบรรเทาสาธารณภัย มี นายวีระศักดิ์  ศรีสมโภชน์  เจ้าหน้าที่วิเคราะห์นโยบายและแผน เป็นผู้รับผิดชอบ โดยมีนาย กรภัทร์  ชัยสุวรรณ เป็นผู้ช่วย โดยมีหน้าที่ดังนี้


4.1  งานอำนวยการป้องกับและบรรเทาสาธารณภัย


4.2  งานช่วยเหลือฟื้นฟูผู้ที่ได้รับภัยต่าง ๆ


4.3  งานกู้ภัยต่าง ๆ


4.4  งานอื่น ๆ ที่เกี่ยวข้องหรือได้รับมอบหมาย

5.  งานกิจการสภาองค์การบริหารส่วนตำบล  มี นายวีระศักดิ์   ศรีสมโภชน์  เจ้าหน้าที่วิเคราะห์นโยบายและแผนเป็นผู้รับผิดชอบ และมีหน้าที่ดังต่อไปนี้


5.1  งานระเบียบข้อบังคับการประชุม วาระการประชุม


5.2  งานจัดเตรียมเอกสารประกอบการประชุม


5.3  งานจัดเลี้ยงรับรองการประชุมสภาท้องถิ่น


5.4  งานติดตามผลการปฏิบัติงานตามมติสภาท้องถิ่น


5.5  งานเลือกตั้งและข้อมูลเลือกตั้ง


5.6  งานอื่น ๆ ที่เกี่ยวข้องหรือตามที่ได้รับมอบหมาย

6.  งานสาธารณสุขและสิ่งแวดล้อม มี นายวีระศักดิ์  ศรีสมโภชน์  เจ้าหน้าที่วิเคราะห์นโยบายและแผน เป็นผู้รับผิดชอบ โดยมีนางดวงนภา   แก้วขุนทอง เจ้าหน้าที่พัฒนาชุมชนเป็นผู้ช่วยและมีหน้าที่ดังนี้


6.1  งานสาธารณสุขที่อยู่ภายใต้อำนาจหน้าที่ขององค์การบริหารส่วนตำบล


6.2  งานสิ่งแวดล้อม


6.3  งานส่งเสริมสุขภาพและป้องกันโรคติดต่อ


6.4  งานรักษาความสะอาดในตำบล


6.5  งานอื่น ๆ ที่เกี่ยวข้องหรือตามที่ได้รับมอบหมาย

7.  งานสวัสดิการสังคม มี นายวีระศักดิ์  ศรีสมโภชน์  เจ้าหน้าที่วิเคราะห์นโยบายและแผน เป็นผู้รับผิดชอบ โดยมี นางดวงนภา  แก้วขุนทอง  เจ้าหน้าที่พัฒนาชุมชนเป็นผู้ช่วยและมีหน้าที่ดังนี้


7.1  งานส่งเสริมอาชีพ


7.2  งานสังคมสงเคราะห์  ผู้ยากไร้ ผู้สูงอายุ คนพิการ ผู้ติดเชื้อ


7.3  งานสวัสดิการและพัฒนาชุมชน


7.4  งานอื่น ๆ ที่เกี่ยวข้องหรือตามที่ได้รับมอบหมาย


7.5  งานด้านเด็กและเยาวชน

8.  งานส่งเสริมการเกษตร  มี นายวีระศักดิ์   ศรีสมโภชน์ เจ้าหน้าที่วิเคราะห์นโยบายและแผน เป็นผู้รับผิดชอบ โดย มีนางดวงนภา   แก้วขุนทอง  เจ้าหน้าที่พัฒนาชุมชนเป็นผู้ช่วยและมีหน้าที่ดังนี้


8.1  งานส่งเสริมด้านการเกษตร


8.2  งานส่งเสริมปศุสัตว์


8.3  งานอื่น ๆ ที่เกี่ยวข้องหรือตามที่ได้รับมอบหมาย

ให้ผู้ที่ได้รับมอบหมายหน้าที่ถือปฏิบัติตามคำสั่งโดยเคร่งครัด ตามระเบียบ อย่าให้เกิดความบกพร่องหรือเสียหายแก่ทางราชการ หากมีปัญหา อุปสรรค ให้รายงานปลัดองค์การบริหารส่วนตำบล ะแพนทราบโดยทันที


ทั้งนี้ ตั้งแต่บัดนี้เป็นต้นไป



สั่ง ณ วันที่  2  พฤศจิกายน  พ.ศ.  2552

(นายสมเกียรติ      กรดเต็ม)







นายกองค์การบริหารส่วนตำบลตะแพน

